b'\n_START_ARTICLE_\nDinastija (televizijska serija)\n_START_PARAGRAPH_\nDinastija ili engl. Dynasty je naziv popularne ameri\xc4\x8dke sapunice koja se od 1981. do 1989. prikazivala na ameri\xc4\x8dkoj TV mre\xc5\xbei ABC. Radnja serije se odvija u ameri\xc4\x8dkom gradu Denveru, u saveznoj dr\xc5\xbeavi Colorado, te prati \xc5\xbeivot bogate nafta\xc5\xa1ke porodice Carrington. Nakon devet sezona 1989. godine prestalo je snimanje serije. Serija se smatra jednom od najgledanijih u svijetu.\n_START_SECTION_\nPopularnost u Hrvatskoj\n_START_PARAGRAPH_\nSerija je u tada\xc5\xa1njoj SR Hrvatskoj i biv\xc5\xa1oj Jugoslaviji, kao i u ostatku svijeta dosegla iznimnu popularnost i postigla velik utjecaj na tada\xc5\xa1nju popularnu kulturu. Premijerno je emitirana na TV Beograd, od 1984. do 1992. godine. Popularnost serije u biv\xc5\xa1oj SFRJ tuma\xc4\x8dila se te\xc5\xa1kim okolnostima ekonomske krize u kojoj se na\xc5\xa1la tada\xc5\xa1nja dr\xc5\xbeava. Glamur, rasko\xc5\xa1 i bogatstvo su bile nepoznata kategorija u socijalisti\xc4\x8dkoj Jugoslaviji, pa je Dinastija bila jedna od prvih serija u kojoj se mogao vidjeti \xc5\xbeivot multimilijuna\xc5\xa1a u jednoj kapitalisti\xc4\x8dkoj dr\xc5\xbeavi, \xc5\xa1to je postalo prihvatljiva alternativa tada\xc5\xa1njem socijalisti\xc4\x8dko-upravnom poretku._NEWLINE_Nakon raspada SFRJ, Dinastija je bila ponovno emitirana u Hrvatskoj na programu Nove TV, ali je skinuta s programa nakon prve sezone. Ponovna repriza u Hrvatskoj krenula je 22. lipnja 2015. radnim danima na HRT 1. Nakon prve sezone sapunica je preseljena na HRT 2. Emitiranje je prekinuto 29. rujna 2015. nakon \xc4\x8detvrte sezone.'